A teoría de numers se puet subdividir en diferents campos, d'acuerdo con os metodos que s'emplegan y d'as qüestions que se bi investigan, que son: Teoría elemental d'os numers: fa servir nomás os metodos elementals de l'aritmetica t'a verificación y comprebación d'as propiedatz esencials d'o conchunto d'os numers enteros y en particular as propiedatz d'os numers primos; Teoría analitica d'os numers: emplega l'analís real y l'analís complexa, más que más ta estudiar as propiedatz d'os numers primos; Teoría alchebraica d'os numers: fa servir l'alchebra abstracta abanzata (alchebra moderna) y estudea os numers alchebraicos; Teoría cheometrica d'os numers: emplega metodos cheometricos, alchebraicos y analiticos; O primer contacto con a Teoría de Numers gosa estar a traviés d'a Teoría Elemental d'os Numers.